കണ്ടല് പച്ചത്തുരുത്ത് പദ്ധതി ഉല്ഘാടനം ചെയ്തു വിഴിഞ്ഞം: ജില്ലയിലെ ആദ്യ കണ്ടല് പച്ചത്തുരുത്ത് പദ്ധതിക്ക് തുടക്കം കുറിച്ചു. കോട്ടുകാല് കരിച്ചല് കായല് വൃഷ്ടിപ്രദേശത്താണ് പദ്ധതിക്ക് തുടക്കം. രിത കേരളം മിഷന്റെ പച്ചത്തുരുത്ത് പദ്ധതിയുടെ ഭാഗമായുള്ള പദ്ധതി ജില്ലാ പഞ്ചായത്ത് പ്രസിഡന്റ് അഡ്വ. ഡി. സുരേഷ്കുമാര് ഉദ്ഘാടനം ചെയ്തു. .ഹരിത കേരളം മിഷന്, തദ്ദേശസ്വയംഭരണ വകുപ്പ്, ദേശീയ ഗ്രാമീണ തൊഴിലുറപ്പ് പദ്ധതി തുടങ്ങിയവയുടെ സംയുക്ത സഹകരണത്തോടെ പരിസ്ഥിതിയുടെയും കണ്ടല്വനങ്ങളുടെയും സംരക്ഷണം, കരിച്ചല് കായലിന്റെ പുനരുദ്ധാരണം എന്നിവയ്ക്കു പ്രഥമ പരിഗണന നല്കിയാണു പദ്ധതി നടപ്പാക്കുന്നത്.കരിച്ചല് കായല് പ്രദേശത്ത് കണ്ടല് പച്ചത്തുരുത്ത് വച്ചുപിടിപ്പിക്കും. പരിപാടിയില് പരിസ്ഥിതി പ്രവര്ത്തകന് പി.വി. ദിവാകരനെ ജില്ലാ പഞ്ചായത്ത് പ്രസിഡന്റ് ആദരിച്ചു. അതിയന്നൂര് ബ്ലോക്ക് പഞ്ചായത്ത് പ്രസിഡന്റ് എം.വി. മന്മോഹന് അധ്യക്ഷത വഹിച്ചു. ബ്ലോക്ക് പഞ്ചായത്ത് വൈസ് പ്രസിഡന്റ് ബി.ബി. സുനിതാ റാണി, കോട്ടുകാല് പഞ്ചായത്ത് പ്രസിഡന്റ് സി. ജെറോം ദാസ്, കാഞ്ഞിരംകുളം പഞ്ചായത്ത് പ്രസിഡന്റ് ബി. ഷൈലജ കുമാരി, കരുംകുളം പഞ്ചായത്ത് പ്രസിഡന്റ് എം. ചിഞ്ചു, ഹരിത കേരളം മിഷന് ജില്ലാ കോഓര്ഡിനേറ്റര് ഡി. ഹുമയൂണ്, പരിസ്ഥിതി പ്രവര്ത്തകന് കെ. പ്രവീണ് കുമാര് നീലേശ്വരം തുടങ്ങിയവര് സാന്നിധ്യമറിയിച്ചു. The post കണ്ടല് പച്ചത്തുരുത്ത് പദ്ധതി ഉല്ഘാടനം ചെയ്തു first appeared on MalayalamExpressOnline.